'रवीन्द्रनाथ टैगोर के मृत्यु एवं परामृत्यु दर्शन' विषय पर व्याख्यान में प्रख्यात चिन्तक एवं शिक्षाविद् प्रो.डॉ.पल्लव सेनगुप्त ने कहा कि रवीन्द्रनाथ ने अपनी कविताओं, कहानियों, उपन्यासों व पत्रों में मृत्यु की कई बार चर्चा की है। कार्यक्रम की अध्यक्षता करते हुए बांग्ला के वरिष्ठ कथाकार डॉ.रामकुमार मुखोपाध्याय ने कहा कि मृत्यु रवीन्द्रनाथ की रचनाओं में है किन्तु वे मृत्यु से भयभीत कतई नहीं हैं। प्रो.स्वपन कुमार चक्रवर्ती एवं डॉ.कुसुम खेमानी ने भी समारोह को सम्बोधित किया।